દસેક દિવસમાં ગુજરાતની બધી લોકલ ચેનલ પર કશિશના આ નવતર કેસ વિશે સમાચાર આવી ગયા. કોઈ ચેનલવાળાએ કશિશનો નાનકડો ઇન્ટરવ્યૂ પણ પ્રસારિત કર્યો અને આખા રાજ્યમાં આ કોર્ટ કેસની ચર્ચા ચાલુ થઈ ગઈ. ‘ઓહ માય ગોડ’ ફિલ્મમાં જેમ પરેશ રાવલે ધરતીકંપ આવતા ભગવાન સામે કેસ કર્યો હતો તે પછી આ એક નવતર કેસ સમાજ સામે આવ્યો. જેની વિગત સાંભળીને જ સામાન્ય માણસનું આશ્ચર્યથી મોઢું ખૂલું રહી જતું. ભાઈ અને બાપ પર એટલે કેસ કરી શકાય કે એણે તમને જાણીજોઈને એમની દીકરીને ડૉક્ટર બનતી અટકાવી?